《沁园春 感怀》
宋代·范安澜

落魄狂生，四十无闻，自顾奈何？纵青缃搜遍，文堪泣鬼；

黄金散去，门可张罗。壮不如人，老之将至，历尽沧桑掣电过。

相看处，厌衣冠优孟，蜗壁千戈。

蹉跎甘守岩阿。叹镜里星星点鬓多。算来时豪气，似泥沾絮；

眼前流景，若织抛梭。亦已焉哉，嗟无及矣，莫漫牢骚更着魔。

从兹后，且逢场作戏，剧饮欢歌。

作者简介：范百禄（1029－1094）字子功，范镇兄锴之子也，成都华阳人。第进士，又举才识兼茂科。时治平水灾，大臣方议濮礼，百禄对策曰：“简宗庙、废祭祀，则水不润下。昔汉哀尊共皇，河南、颍川大水；孝安尊德皇，京师、郡国二十九大水。盖大宗隆，小宗杀；宗庙重，私祀轻。今宜杀而隆，宜轻而重，是悖先王之礼。礼一悖，则人心失而天意睽，变异所由起也。”对入三等。